Εγχειρίδιο χρήσης VAIO

Εργασία

# Αρχικοποίηση μίας συσκευής USB HDD για χρήση με ένα PC
<Μοντέλα που διαθέτουν πλακέτα δέκτη τηλεόρασης>

Απαιτείται η αρχικοποίηση μίας συσκευής USB HDD όπου έχετε εγγράψει προγράμματα, προκειμένου να τη χρησιμοποιήσετε με ένα PC.
Κατά την αρχικοποίηση μίας συσκευής USB HDD, όλα τα δεδομένα στη συσκευή USB HDD θα διαγραφούν.

1. Αποσυνδέστε όλες τις συσκευές και τα μέσα (συμπεριλαμβανομένων των συσκευών USB HDD) από τον υπολογιστή σας VAIO.

Διαφορετικά, τα δεδομένα σε αυτές τις συσκευές και τα μέσα ενδέχεται να διαγραφούν.

1. Προβάλλετε την οθόνη Υπολογιστής (Computer). [Πληροφ.] Κάντε δεξί κλικ στο Υπολογιστής (Computer) στην αριστερή πλευρά της οθόνης και, στη συνέχεια, επιλέξτε Διαχείριση (Management).

1. Όταν εμφανιστεί το Διαχείριση υπολογιστή (Computer Management), επιλέξτε Αποθήκευση (Storage), Διαχείριση δίσκων (Disk Management) από την αριστερή πλευρά της λίστας.

1. Ελέγξτε την κατάσταση χρήσης του στοιχείου Δίσκος 0 (Disk 0) στο κέντρο του κάτω μέρους της οθόνης.

Εάν εμφανιστεί το Δίσκος 1 (Disk 1) ή το Δίσκος 2 (Disk 2) στην οθόνη, ενδέχεται να είναι συνδεδεμένη μία ή περισσότερες συσκευές. Βεβαιωθείτε ότι έχετε αποσυνδέσει όλες τις συσκευές και τα μέσα από τον υπολογιστή σας VAIO.

1. Συνδέστε μία συσκευή USB HDD στη θύρα USB στην αριστερή πλευρά του υπολογιστή σας VAIO.

Μετά από λίγα δευτερόλεπτα εμφανίζεται το Δίσκος 1 (Disk 1) στο κέντρο του κάτω μέρους της οθόνης.

1. Κάντε δεξί κλικ στα τέσσερα διαμερίσματα στα δεξιά του στοιχείου Δίσκος 1 (Disk 1) και, στη συνέχεια, επιλέξτε Διαγραφή τόμου (Delete Volume).

Όταν ολοκληρωθεί η διαγραφή, το Δίσκος 1 (Disk 1) αλλάζει σε δεν έχει εκχωρηθεί (Unallocated).

1. Κάντε δεξί κλικ στο στοιχείο δεν έχει εκχωρηθεί (Unallocated) και, στη συνέχεια, επιλέξτε Νέος απλός τόμος (New Simple Volume).

Εμφανίζεται η οθόνη αρχικοποίησης. Ακολουθήστε τις οδηγίες που εμφανίζονται στην οθόνη για να πραγματοποιήσετε την αρχικοποίηση.