Εγχειρίδιο χρήσης VAIO

Εργασία

# Εισαγωγή/Αφαίρεση καρτών μνήμης SD

Ο υπολογιστής σας VAIO διαθέτει υποδοχή για κάρτα μνήμης SD. Μπορείτε να χρησιμοποιείτε αυτήν την υποδοχή για να μεταφέρετε δεδομένα ανάμεσα σε ψηφιακές κάμερες, βιντεοκάμερες, συσκευές αναπαραγωγής μουσικής και άλλες συσκευές ήχου/εικόνας.
Η υποδοχή του υπολογιστή για κάρτα μνήμης SD είναι συμβατή με τις ακόλουθες κάρτες μνήμης:

- Κάρτα μνήμης SD

- Κάρτα μνήμης SDHC

- Κάρτα μνήμης SDXC

## Για να εισάγετε μια κάρτα μνήμης SD

1. Εντοπίστε την υποδοχή για κάρτα μνήμης SD.

Υπόδειξη

- Η υποδοχή SD του υπολογιστή σας λειτουργεί επίσης ως υποδοχή "Memory Stick".

1. Κρατήστε την κάρτα μνήμης SD με το βέλος να δείχνει προς την υποδοχή στα αριστερά του υπολογιστή σας VAIO και σύρετέ το προσεκτικά μέσα στην υποδοχή έως ότου κουμπώσει στη θέση του.

Μετά την εισαγωγή της κάρτας στην υποδοχή, εμφανίζεται το εικονίδιο της κάρτας μνήμης SD στο παράθυρο Υπολογιστής (Computer) [Πληροφ.].
Σημείωση

- Προσέχετε να μην εισάγετε τις κάρτες μνήμης SD με εσφαλμένο προσανατολισμό. Αν πιέσετε μια κάρτα μνήμης SD να εισέλθει στην υποδοχή ανάποδα, ενδέχεται η υποδοχή να υποστεί βλάβη. Για περισσότερες πληροφορίες, ανατρέξτε στο εγχειρίδιο της κάρτας μνήμης SD.

- Το εικονίδιο της κάρτας μνήμης SD δεν εμφανίζεται στο παράθυρο Υπολογιστής (Computer) [Πληροφ.] μέχρι να εισάγετε την κάρτα στην υποδοχή.

Υπόδειξη

- Κατά την εισαγωγή της κάρτας μνήμης SD στην υποδοχή για πρώτη φορά, ενδέχεται να σας ζητηθεί να εγκαταστήσετε το πρόγραμμα οδήγησης. Αν σας ζητηθεί κάτι τέτοιο, ακολουθήστε τις οδηγίες που εμφανίζονται στην οθόνη για να εγκαταστήσετε το πρόγραμμα οδήγησης.

- Κατά την ανάγνωση ή εγγραφή δεδομένων από/προς την κάρτα μνήμης SD, ανάβει η ενδεικτική λυχνία πρόσβασης σε μέσο αποθήκευσης.

## Για να αφαιρέσετε μια κάρτα μνήμης SD

1. Εντοπίστε την υποδοχή για κάρτα μνήμης SD.

Υπόδειξη

- Η υποδοχή SD του υπολογιστή σας λειτουργεί επίσης ως υποδοχή "Memory Stick".

1. Βεβαιωθείτε ότι η ενδεικτική λυχνία πρόσβασης σε μέσο αποθήκευσης είναι σβηστή.

1. Πιέστε την κάρτα μνήμης SD προς τον υπολογιστή VAIO κι έπειτα αφήστε την.

1. Τραβήξτε την κάρτα μνήμης SD για να τη βγάλετε από την υποδοχή.

Σχετικό θέμα
Σημειώσεις για τη χρήση των καρτών μνήμης SD