Εγχειρίδιο χρήσης VAIO

Εργασία

# Δημιουργία δίσκων επαναφοράς

Για να δημιουργήσετε δίσκους επαναφοράς, ακολουθήστε τις παρακάτω οδηγίες.

## Για να δημιουργήσετε δίσκους επαναφοράς

Υπόδειξη

- Μπορείτε να χρησιμοποιήσετε δίσκους DVD και Blu-ray ή μια μονάδα USB flash ως δίσκους επαναφοράς. Ωστόσο, προτείνεται η χρήση εγγράψιμων DVD-R, καθώς τα δεδομένα της μονάδας USB flash μπορεί να διαγραφούν κατά λάθος. Μπορείτε, επίσης, να χρησιμοποιήσετε δίσκους BD-R/BD-R DL/DVD-R DL/DVD+R/DVD+R DL. Ωστόσο, οι τύποι δίσκων που υποστηρίζει ο υπολογιστής VAIO καθώς και ο αριθμός των δίσκων που θα χρειαστείτε εξαρτάται από το μοντέλο υπολογιστή που έχετε αγοράσει. Οι πληροφορίες αυτές θα σας δοθούν κατά τη διαδικασία δημιουργίας των δίσκων.

- Οι θύρες USB που είναι συμβατές με το πρότυπο USB 3.0 δεν υποστηρίζουν τη διαδικασία ανάκτησης με μονάδα USB flash που είναι συμβατή με το πρότυπο USB 3.0. Σε μοντέλα χωρίς τις θύρες USB που είναι συμβατά μόνο με το πρότυπο USB 2.0, φροντίστε να δημιουργήσετε δίσκους επαναφοράς χρησιμοποιώντας τη μονάδα USB flash που δεν είναι συμβατή με το πρότυπο USB 3.0.

1. Συνδέστε τον υπολογιστή VAIO στο Internet και πραγματοποιήστε λήψη και εγκατάσταση των τελευταίων ενημερώσεων μέσω του VAIO Update.

1. Πατήστε το κουμπί ASSIST ενώ ο υπολογιστής VAIO είναι ενεργοποιημένος για να εκκινήσετε το VAIO Care (Desktop).

Αν εμφανιστεί το παράθυρο Έλεγχος λογαριασμού χρήστη (User Account Control), επιλέξτε Ναι (Yes).
Εμφανίζεται το παράθυρο VAIO Care.
Υπόδειξη

- Αν έχετε συνδεθεί στον υπολογιστή VAIO ως κοινός χρήστης, ίσως σας ζητηθεί να καταχωρίσετε ένα όνομα και έναν κωδικό πρόσβασης διαχειριστή.

1. Επιλέξτε Εργαλεία για προχωρημένους (Advanced Tools), Επαναφορά και αποκατάσταση (Restore and recovery) και Δημιουργία δίσκων επαναφοράς (Create Recovery Media).

1. Διαβάστε προσεκτικά τις οδηγίες που εμφανίζονται στην οθόνη και, στη συνέχεια, επιλέξτε Επόμενο (Next).

1. Ακολουθήστε τις οδηγίες που εμφανίζονται στην οθόνη.

Σημείωση

- Για να εμφανιστεί η τρέχουσα κατάσταση της διαδικασίας, ενδέχεται να χρειαστεί λίγος χρόνος.

- Όταν δημιουργείτε δίσκους επαναφοράς, μην εξάγετε ή αποσυνδέετε τους δίσκους, καθώς αυτή η ενέργεια μπορεί να προκαλέσει σφάλμα στη διαδικασία.

- Φροντίστε για τη φύλαξη των δίσκων επαναφοράς σε ασφαλές σημείο.

## Σημειώσεις για τη δημιουργία δίσκων επαναφοράς

- Οι δίσκοι επαναφοράς είναι συγκεκριμένοι για τον υπολογιστή VAIO όπου δημιουργήθηκαν.

- Δεν είναι δυνατή η ανανέωση του υπολογιστή σας VAIO με δίσκους επαναφοράς.

- Δημιουργήστε δίσκους επαναφοράς αμέσως μόλις ο υπολογιστής VAIO είναι έτοιμος προς χρήση. Στις ακόλουθες περιπτώσεις, ενδέχεται να μην μπορείτε να επαναφέρετε τον υπολογιστή από την περιοχή επαναφοράς και να είναι απαραίτητοι οι δίσκοι επαναφοράς:

- Έχετε τροποποιήσει την περιοχή επαναφοράς με εφαρμογές που έχουν σχεδιαστεί για την τροποποίηση δεδομένων.

- Έχετε εγκαταστήσει ένα λειτουργικό σύστημα διαφορετικό από αυτό που ήταν προεγκατεστημένο στον υπολογιστή.

- Έχετε διαμορφώσει την ενσωματωμένη συσκευή αποθήκευσης χωρίς να χρησιμοποιήσετε το VAIO Care (λειτουργία Επαναφορά συστήματος): Αποκατάσταση ή συντήρηση του συστήματος (VAIO Care (Rescue Mode) : Recover or maintain your system).

- Μην αγγίζετε ή λερώνετε την επιφάνεια των δίσκων. Οι δαχτυλιές ή η σκόνη στην επιφάνεια ενδέχεται να προκαλέσουν σφάλματα ανάγνωσης/εγγραφής.

- Για τη δημιουργία δίσκων επαναφοράς, μπορεί να χρειαστεί ο ελεύθερος χώρος της μονάδας δίσκου C: να είναι περισσότερος από τη διπλάσια χωρητικότητα των δίσκων που χρησιμοποιείτε. Ανάλογα με το μοντέλο που αγοράσατε, δεν μπορείτε να δημιουργήσετε δίσκους επαναφοράς αμέσως μετά την αγορά λόγω της έλλειψης ελεύθερου χώρου, ακόμα κι αν η μονάδα οπτικού δίσκου υποστηρίζει δίσκους Blu-ray ή DVD διπλής στρώσης.

- Όταν χρησιμοποιείτε μια μονάδα USB flash ως δίσκο επαναφοράς, ανατρέξτε εκ των προτέρων στο αρχείο βοήθειας που περιλαμβάνεται στο VAIO Care.

Σχετικό θέμα
Πληροφορίες για την ανάκτηση
Ανάκτηση από την περιοχή επαναφοράς
Ανάκτηση από τους δίσκους επαναφοράς
Σημειώσεις σχετικά με την ανάκτηση